#FeesMustFall-beweging se skade al naby R1 miljardSkade wat by Wits aangerig is. Foto: @Ndibza001/Twitter Nzimande het tydens die bekendstelling van die Nasionale Raad vir Konvokasies en Alumni gesê R600 miljoen se skade is reeds aangerig en “ons is sterk op pad na R1 miljard”. Nzimande het gesê die regering sal moet opdok vir die vernietiging van eiendom by universiteite, wat beteken geld wat vir arm studente aangewend kon word, moet nou gebruik word om infrastruktuur te herbou. Hy het begin verlede week aangekondig universiteite moet self hul verhoging in klasgeld vir 2017 bepaal, maar dit moet nie meer as 8% wees nie. Hy het ook gesê die regering sal voortgaan om studente te subsidieer wat by die nasionale finansiëlehulpskema vir studente (NSFAS) baat en wie se ouers minder as R600 000 per jaar verdien. Studente het egter kort na die aankondiging by verskeie kampusse regoor die land begin betoog. Verskeie universiteite het sedertdien alle akademiese bedrywighede opgeskort terwyl ander universiteite die reses vervroeg het. Nzimande het Dinsdag ook ŉ beroep op die privaatsektor gedoen om ŉ meer betekenisvolle rol in hoër onderrig te vervul, soos om infrastruktuur te bou en die “tekort te befonds”. Hy het gesê universiteite moet die lewens van sy studente en personeel beskerm en eerder sluit indien die situasie handuit ruk. Bron: SAnews.gov.za